Nafarroako Parlamentuko Eledunen Batzarrak, 2019ko urtarrilaren 28an egindako bilkuran, ondoko adierazpena onetsi zuen:

“– Nafarroako Parlamentuak pozez hartzen du enpresei eta giza eskubideei buruz Nazio Batuen erakundearen itun lotesle bat taxutzeko hasitako lana, ustez enpresen erantzukizun soziala areagotzea –baita jantzigintzako sektorearena ere– ekarriko baitu.

– Nafarroako Parlamentuak bat egiten du Europako Parlamentuaren eskariarekin, zeinaren bidez Europako Batzordeari eskatu baitio diligentzia egokiari buruzko betebeharrei buruzko legeria loteslea aurkez dezan jantzigintzako sektoreko hornidura-kateentzat.

– Nafarroako Parlamentuak azpimarratu egin nahi du legeria-proposamen horrek bat etorri behar duela jantzigintzako eta zapatagintzako sektoreko diligentzia egokiari buruz ELGEk emandako jarraibide berriekin, Europar Batasunera inportatzen duten enpresa multinazionalentzako ELGEk emandako jarraibideekin, LANEk hornidura-kateetako lana duinari buruz emandako ebazpenekin eta giza eskubideen, eskubide sozialen nahiz ingurumen-eskubideen arloan nazioartean adostutako arauekin”.

Iruñean, 2019ko urtarrilaren 28an

Lehendakaria: Ainhoa Aznárez Igarza